safouaneb/arywiki huggingface dataset:
إيران

لجمهورية لاسلامية د ايران ولاً ايران (بلفارسية: جمهورى اسلامى ايران) هي دولة فلجنوب لغربي ديال اسيا. هي تاني اكبر بلاد من ناحية السكان فالشرق لاوسط من مورا مصر، وتيسكنو فيها 83 مليون واحد. ايران تاني اكبر بلاد تا من ناحية لمساحة فالشرق لاوسط، من مورا السعودية. لمساحة ديالها هي 1. 648. 195 كم². تيحدوها من الشمال ارمينيا و ازيربيدجيان و توركمانيستان و بحر قزوين، من الشرق افغانستان و پاكيستان، من لغرب لعراق و تركيا، ومن لجنوب لبحر د لخليج. العاصمة ديال ايران هي طهران. اللغة الرسمية فيها هي لفارسية و الدين الرسمي هو لاسلام. لفلوس اللي تاتخدًم ف ايران هي الريال لايراني. ايران عندها تاريخ قديم ودازو منها بزاف د لحضارات اللي اتروا عليها. بزاف ديال لعلماء ولفلاسفة والشعراء اللي اتروا فالتقافة ولحضارة لاسلامية كانو من ايران. ف 1501، الدولة الصفوية غادي تحكم ايران وتفرض فيها لمدهب الشيعي، اللي غادي يولي هو اهم مذهب فلبلاد. ف 1979، غادي تنوض فلبلاد ثورة ضد الشاه ديالها اللي غادي يهرب، ويخلي لحكم لواحد السيد سميتو لخميني. هاد الثورة تسمات التورة لاسلامية. وهي اللي حدًدات النظام اللي باقي تيحكم ايران تال دابا.
إيرلاندا الشمالية

ايرلاندا الشمالية (بلينݣليزية: Northern Ireland) هي طرف من لمملكة لمتحدة، و تقدر اتّعتابر بلاد و لا منطقة، على حساب شكون تيعطي الراي ديالو عليها. تاتحدّها من لجنوب و من لغرب لجمهورية د ايرلاندا، من لغرب لبحر د ايرلاندا، و من الشمال لمحيط لاطلسي. ملّي خرجات ايرلاندا من لمملكة لمتحدة، كانوا الناس د الشمال باغين يبقاو. ف 1921، تقسمات ايرلاندا رسميا ما بين الشمال (اللي لاغلبية د السكان ديالو من لپروطيسطانط - و بقا مع لمملكة لمتحدة)، و لجمهورية د ايرلاندا (اللي لاغلبية د السكان ديالها كاطوليك)، و اللي ولاّت بلاد مستقلة. من مورا هاد التقسيم، وقعو مشاكل بزاف ف ايرلاندا الشمالية ما بين الناس اللي بغاو يبقاو مفارقين، و مع اللي بغاو يولّيو بلاد وحدا مع ايرلاندا. ف 1998، تسينات معاهدة ديال السلام و حطّو لاغلبية د الجماعات لعسكرية اللي كانو مدابزين السلاح ديالهم. تيسكنو ف ايرلاندا الشمالية تقريبا 1. 8 مليون د الناس، و لعاصمة ديالها هي بيلفاست. اللغة الرسمية ديال تمّا هي لينݣليزية، ولكن تيتهضرو جوج لغات اخرين هوما لارلاندية، و الصكوطلاندية. ف لاغلبية د الرياضات، تاتشارك شمال ايرلاندا مع ايرلاندا ف فرقة وحدا، من غير لكورة، اللي كل وحدا فيهم عندها منتخب ديالها بوحدها.
إيروحالن

ايروحالن جماعة ترابية قروية كاينة ف اقليم شيشاوة، جهة مراكش اسفي، ساكنين فيها 5854 واحد، على حسب لاحصاء لعام 2014.
إيريطيريا

ايريطيريا (ب التيݣرينية: ሃገረ ኤርትራ) هي بلاد ف شرق افريقيا، و بالضبط ف لقرن لافريقي. تاتحدّها السودان من لغرب، اتيوپيا و دجيبوتي من لجنوب، و لبحر لحمر من الشمال والشرق. لارض اللي فيها ايريطيريا عندها تاريخ سياسي قديم. مابين لقرن اللول و التاني د لميلاد كانت تابعة للمملكة د اكسوم، اللي دخّلات لمسيحية ف لقرن الرابع. ف لعصور لوسطانية، كانت لمملكة اللي حكمات تما هي مدري بحري (لبلاد د لبحر). ف 1890 ستعمرات الطاليان ايريطيريا و بقات تابعا ليها تال 1941، اللي هو لعام اللي خداو لبريطانيين لارض من الطاليانيين و ستعمروها. ف 1950 دخّلات اتيوپيا لارض د ايريطيريا معاها. هاد التدخيلة جابت حرب بقات 40 عام حتا دارت لامم لمتحدة ستيفتاء صوتو فيه لاغلبية على لاستقلال، و ولاّت ايريطيريا بلاد مستاقلة ف 1993. تيسكنو ف ايريطيريا تقريبا 6 د لمليون د الناس و لعاصمة ديالها هي اسمارا. الدستور د لبلاد ما فيه تا لغة رسمية، و لكن اللغات اللي كاتخدّم ف لادارة هي التيݣرينية و لعربية و لينݣليزية، و عاد كاين 9 د اللغات اللي كلّها لغات وطنية. لفلوس اللي كاتخدّم هي النقفة. ايريطيريا داخلة مع لامم لمتحدة و ليتيحاد ليفريقي، و هي عضو مراقب ديال الجامعة د الدول لعربية.
إيريغ نتاهلة

ايريغ نتاهلة جماعة ترابية قروية كاينة في اقليم تيزنيت، جهة سوس ماسة، ساكنين فيها 1542 نسمة، على حسب الاحصاء العام 2014.
إيسافن

ايسافن جماعة ترابية قروية كاينة في اقليم طاطا، جهة سوس ماسة، ساكنين فيها 3391 نسمة، على حسب الاحصاء العام 2014.
إيسن

ايسن جماعة ترابية قروية كاينة في اقليم تارودانت، جهة سوس ماسة، ساكنين فيها 12082 نسمة، على حسب الاحصاء العام 2014.
إيشمرارن

ايشمرارن جماعة ترابية قروية كاينة ف اقليم شيشاوة، جهة مراكش اسفي، ساكنين فيها 7023 واحد، على حسب لاحصاء لعام 2014.
إيغرم

ايغرم (بالشلحة: ⵉⵖⵔⵎ) مدينة مغريبية و جماعة ترابية حضرية كاينة في اقليم تارودانت، جهة سوس ماسة، ساكنين فيها 4092 نسمة، على حسب الاحصاء العام 2014. كلمة اغرم ب لامازيغية كاتعني لقصبة ؤلا لحصن.
إيغود

ايغود جماعة ترابية قروية كاينة ف اقليم اليوسفية، جهة مراكش اسفي، ساكنين فيها 22870 واحد، على حسب لاحصاء لعام 2014.
إيغيل

ايغيل جماعة ترابية قروية كاينة ف اقليم الحوز، جهة مراكش اسفي، ساكنين فيها 5695 واحد، على حسب لاحصاء لعام 2014.
إيفران لأطلس الصغير

ايفران الاطلس الصغير جماعة ترابية قروية كاينة ف اقليم ݣلميم، جهة ݣلميم واد نون، ساكنين فيها 11176 واحد، على حسب لاحصاء لعام 2014. لمرويات كاتݣول بلي ايفران لاطلس صغير هيّا من بين اول لبلايص فين ليهود ستاقرو ف لمغريب ف لالفية لّولة قبل لميلاد، ؤ ب تّحديد مورما تدمر لهيكل ف لقدس ف لقرن سّات قبل لميلاد.
إيلبا

ايلبا (ب #تحويل، "ايصولا د ايلبا") هي واحد الجزيرة تابعة للطاليان و تيسكن فيها تقريبا 30. 000 واحد. جات ف البحر البيض المتوسط مابين طوسكانيا و كورسيكا.
إيماون

ايماون جماعة ترابية قروية كاينة في اقليم تارودانت، جهة سوس ماسة، ساكنين فيها 2466 نسمة، على حسب الاحصاء العام 2014.
إيمسوان

ايمسوان جماعة ترابية قروية كاينة ف عمالة اݣادير ايداوتنان، جهة سوس ماسة، ساكنين فيها 8856 نسمة، على حسب الاحصاء العام 2014.
إيمليلي

ايمليلي جماعة ترابية قروية كاينة ف اقليم واد دّهاب، جهة دّاخلة واد دّهاب، ساكنين فيها 3149 واحد، على حسب لاحصاء لعام 2014.
إيموزار

ايموزار جماعة ترابية قروية كاينة ف عمالة اݣادير ايداوتنان، جهة سوس ماسة، ساكنين فيها 5385 نسمة، على حسب الاحصاء العام 2014.
إيمولاس

ايمولاس جماعة ترابية قروية كاينة في اقليم تارودانت، جهة سوس ماسة، ساكنين فيها 8365 نسمة، على حسب الاحصاء العام 2014.
إيمي مقورن

ايمي مقورن جماعة ترابية قروية كاينة في اقليم اشتوكة ايت باها، جهة سوس ماسة، ساكنين فيها 10673 نسمة، على حسب الاحصاء العام 2014.
إيمي نتايارت

ايمي نتايارت جماعة ترابية قروية كاينة في اقليم تارودانت، جهة سوس ماسة، ساكنين فيها 1164 نسمة، على حسب الاحصاء العام 2014.
إيمي نتليت

ايمي نتليت جماعة ترابية قروية كاينة ف اقليم الصويرة، جهة مراكش اسفي، ساكنين فيها 8020 واحد، على حسب لاحصاء لعام 2014.
إيمي نفاست

ايمي نفاست جماعة ترابية قروية كاينة ف اقليم سيدي ايفني، جهة ݣلميم واد نون، ساكنين فيها 2441 واحد، على حسب لاحصاء لعام 2014.
إيميلمايس

ايميلمايس جماعة ترابية قروية كاينة في اقليم تارودانت، جهة سوس ماسة، ساكنين فيها 6584 نسمة، على حسب الاحصاء العام 2014.
إيمينتانوت

ايمينتانوت مدينة مغريبية و جماعة ترابية حضرية كاينة ف اقليم شيشاوة، جهة مراكش اسفي، ساكنين فيها 20837 واحد، على حسب لاحصاء لعام 2014.
إيميندونيت

ايميندونيت جماعة ترابية قروية كاينة ف اقليم شيشاوة، جهة مراكش اسفي، ساكنين فيها 11363 واحد، على حسب لاحصاء لعام 2014.
إيمݣدال

ايمݣدال جماعة ترابية قروية كاينة ف اقليم الحوز، جهة مراكش اسفي، ساكنين فيها 5467 واحد، على حسب لاحصاء لعام 2014.
إيمݣراد

ايمݣراد جماعة ترابية قروية كاينة ف اقليم الصويرة، جهة مراكش اسفي، ساكنين فيها 6486 واحد، على حسب لاحصاء لعام 2014.
إينزݣان

اينزݣان مدينة مغريبية كاينة ف عمالة اينزݣان ايت ملول، جهة سوس ماسة، ساكنين فيها 129742 نسمة، على حسب الاحصاء العام 2014. ف التقسيم لاداري لمغريبي كاتّعتابر مدينة مغريبية و جماعة ترابية حضرية. السمية. على حساب محمد شفيق، "انزݣان" ولّا "امزݣان" هيّ كلمة امازيغية ف الصيغة د الجمع، لمفرد ديالها هوّ "امزݣي" لي كاتعني "مستاقر"، "تابت ف بلاصتو" (ب الداريجة "زاݣي").
إينشادن

اينشادن جماعة ترابية قروية كاينة في اقليم اشتوكة ايت باها، جهة سوس ماسة، ساكنين فيها 28771 نسمة، على حسب الاحصاء العام 2014.
إيݣرفروان

ايݣرفروان جماعة ترابية قروية كاينة ف اقليم الحوز، جهة مراكش اسفي، ساكنين فيها 11812 واحد، على حسب لاحصاء لعام 2014.
إيݣلي

ايݣلي جماعة ترابية قروية كاينة في اقليم تارودانت، جهة سوس ماسة، ساكنين فيها 11184 نسمة، على حسب الاحصاء العام 2014.
إيݣودار منابهة

ايݣودار منابهة جماعة ترابية قروية كاينة في اقليم تارودانت، جهة سوس ماسة، ساكنين فيها 8720 نسمة، على حسب الاحصاء العام 2014.
إيݣيدي

ايݣيدي جماعة ترابية قروية كاينة في اقليم تارودانت، جهة سوس ماسة، ساكنين فيها 9100 نسمة، على حسب الاحصاء العام 2014.
بن بطوطة

محمد بن عبد الله بن محمد اللواتي الطنجي، اللي معروف ب بن بطوطة (تولد فطنجة ف 24 فبراير 1304، و مات فيها ف جوايه 1368) كان رحالة و مؤرخ و قاضي مغريبي تسمّى امير الرحالة لمسلمين. كان من اول الناس لي تساراو لعالم، وسافر 28 عام متّابعة. مشا لبزاف د لبلايص منها لمغريب لكبير و مصر و لحبشة و الشام و لحجاز و لعراق و وصل تال شي بلايص ف الشينوا و لهند و افريقيا. فعام 1355، كتب كتاب "تحفة النظار في غرائب الامصار و عجائب الاسفار"، اللي تيهضر فيه على لاسفار ديالو، و لي تّعرف ف لعالم كلّو و تّرجم ل بزاف د لّوغات بحال لفرانساوية، لبرتغالية و لينݣليزية. مات بن بطوطة ف مدينتو طانجا ف 1377، وتدارليه ضريح فلمدينة لقديمة ديالها.
بن خلدون

عبد الرحمن بن محمد بن خلدون ابو زيد ولي الدين الحضرمي الاشبيلي (تولد ف تونس لعاصمة ف 27 ماي 1332 - مات ف لقاهرة ف 1406) و لي معروف بسميًت بن خلدون، كان مؤرخ عربي مسلم مشهور بلي هوّ اللي اسس بزاف د لعلوم بحال السوسيولوجيا و الديموݣرافيا. كبر بن خلدون ف افريقية (تونس دابا) وتخرًج من جامعة الزيتونة، وموراها تسارا ف لمغرب لكبير و لاندلس و كوّن راسو وخدا بزاف د لمناصب. كان حافظ لقران و قاري لبيولوجيا، ولفلسفة، وتا ليكونومي، وداكشي اللي كان تيخلي بزاف د لملوك يبغيوه ويعرضو عليه لبلدانهم باش يݣلس معاهم فلمجالس لعلمية. اشهر كتاب كتب بن خلدون سميتو المقدمة، وهو كتاب بحال موسوعة فيه معلومات على بزاف د لحوايج على علم لاجتماع، بحال شناهو مفهوم الدولة وعلاش الدول تيمشيو ويجيو، وشنو هو مفهوم قبيلة وكيفاش كيتطور بنادم و لمجتمع. بن خلدون عاش اللخر د حياتو فمصر، وكان هو لقاضي ديالها، وبقا تما حتى مات وتدفن فباب النصر فلقاهرة ف 1406.
أغمات

اغمات مدينة مغريبية قديمة لي كانت عندها اهمية كبيرة ف لقرون لوسطانية، سيرتو كا عاصيمة ديال منطقة سوس ف عهد لادارسة، و كانت عاصمة ديال لمرابطين تال فاش اسسو مراكش. ادارياً كاتّعتابر دابا جماعة ترابية قروية كاينة ف اقليم الحوز، جهة مراكش اسفي، و ساكنين فيها 25210 واحد، على حسب لاحصاء لعام 2014.
اكشولة

اكشولة جماعة ترابية قروية كاينة ف اقليم الصويرة، جهة مراكش اسفي، ساكنين فيها 6083 واحد، على حسب لاحصاء لعام 2014.
لارجونتين

لارجونتين، رسميا لجمهورية د الارجنتين هي دولة عندها سيادة جات فلجزء الجنوبي د لقارة د امريكا لجنوبية. كتشارك لمخروط لجنوبي مع شيلي اللي جات فلغرب ديالها، وعندها حدود حتى مع بوليڤيا وپاراݣواي فالشمال، لبريزيل فالشمال الشرقي، اوروݣواي ولمحيط لاطلسي لجنوبي فالشرق، وممر دريك فالجنوب. بمساحة 2. 780. 400 كم² كتعتابر الارجنتين ثامن اكبر دولة فلعالم، رابع اكبر دولة ف اميريكا، ثاني اكبر دولة فامريكا لجنوبية مورا لبريزيل، واكبر دولة تاتهضر الصبليونية فالعالم. لارجنتين مقسومة لـ 23 اقليم ومدينة فيها حكم ذاتي وحدة، هي بوينوس ايريس، اللي هي العاصمة الفدرالية ديال الدولة كيفما تقرر ف لكونݣرس. العاصمة وكل اقليم عندهم الدستور ديالهم بوحدهم ولكنهم كاملين مجموعين بنظام فدرالي. لارجنتين كتطالب بطرف من انتاركتيكا، جزر فوكلاند، وجورجيا الجنوبية وجزر ساندويتش باش يكونو تحت السيادة ديالها.
لعمايد د هرقول

لعمايد د هرقول هيا سمية قديمة لي كاتوصف الدخلة من المحيط الاطلسي ل لبحر لبيض لمتوسّط. هاد لوصف جا من عند نّاس لقدام اللي كانو كيتنقلو ف هاد المنطقة. هاد الاعمدة كيتواجدو ف مضيق جبل الطّر. العمود الشمالي، اللي السمية الاسطورية ديالو هي كالپي، هو الجبل اللي كاين ف جبل الطّر (مستعمرة بريطانية ف الجنوب د الصبليون) و واخد نفس السمية. و العمود الجنوبي (ابيلا) هو جبل موسى (60 كيلوميتر ف الشرق ديال طانجا)، ف الوقت اللي كاينين مصادر، صبنيولية ف الاغلبية ديالها، كيقولو بيلا جبل هاتشو ف سبتة (مدينة تابعة ل سپانيا ف الشمال د المغريب) حتى هو مرشح باش يكون لعمود لجنوبي ديال هيركوليس. الاساطير. الاسطورة الرومانية. ملي كان هيركوليس باغي يمشي للجردة ديال هيسپيريديس ف جزيرة ايريتيا (ؤلا ليكسوس ف لمغريب)، كان خاصو ضروري يقطع واحد جبل كانت سميتو اطلس. فعوض ما يتسلق جبل، ستعمل القوة الخارقة ديالو و اخترق وسط الجبل حتى خرج من جهة لخرة. ب هاد الفعلة هادي، هيركوليس لاقا للمرة اللولة البحر البيض المتوسط مع المحيط الاطلسي و خلق المضيق ديال جبل الطّر. هادشي كيعني بيلا، على حساب هاد الاسطورة، جبل موسى و جبل الطّر ما هوما غير بقايا ديال الجبل القديم د اطلس. الاسطورة ديال ديودوروس سيكولوس. ديودوروس سيكولوس، مؤرخ يوناني، كان كيحكي بيلا هيركوليس ضيّق الممر البحري اللي كان ديجا كاين بلحاق كان واسع بزاف (ماشي بحال الاسطورة د الرومان) باش يمنع الوحوش ديال المحيط الاطلسي من انهم يدخلو للبحر البيض المتوسط.
الإبادة الجماعية ديال الأرمن

) كتسمى عاوتاني الهولوكوست الارمني هي الابادة الواسعة الممنهجة والترحيل القصري ديال 1، 5 المليون واحد من الاتنية الارمينية ف لامبراطورية لعتمانية (الاغلبية ديالهم كانو مواطنين) بواسطة الحكومة العتمانية من تقريبا 1914 حتال 1923. من المتفق عليه بللي تاريخ بداية هاد الاحدات كان نهار 24 ابريل 1915، النهار فاش جمعات فيه السلطات العتمانية، وݣفات، ؤرحّلات من 235 حتال 270 متقف ؤقائد مجتمع ارمني من القسطنطينية (دابا اسطنبول) لمنطقة انݣورا (انقرة)، ؤالاغلبية ديالهم قتلوهم فنهاية المطاف. الابادة الجماعية ديال الارمن تنفدات ف لوقيتة ديال لحرب لعالمية لولة ؤمن بعدها، ؤتنجزات على جوجت المراحل؛ القتيل الجماعي ديال الدكور اللي عندهم قدرة بدنية من خلال المجازر ؤتعريضهم للخدمة القسرية فاش كانو فالعسكر، ؤتبعاتها الترحيل ديال العيالات، الدراري الصغار، الناس الكبار، ؤالعجزة فمسيرات الموت اللي كتوصل للصحرا السورية. كانو واݣفين عليهم العسكر فهاد المسيرات، ؤكانو مانعينهم من الماكلة والما ؤكانو كيتعرضو للشفرة، الاغتصاب، ؤالمجازر بشكل دوري. لاغلبية ديال مجتمعات الارمنيين فبرّا كانو السباب المباشر ديال هاد الابادة الجماعية. تستهدفات مجموعات عرقية خرى بالابادة بنفس الطريقة بحال الابادة الجماعية ديال الاشوريين ؤالابادة الجماعية ديال اليونانيين، ؤهاد المعاملات عتابروها بعض المؤرخين على انها كتندارج تحت نفس السياسة ديال الابادة الجماعية. رافائيل ليمكين تحرك خصيصا على حساب الافناء ديال الارمن باش اعرّف قانونيا الابادات المنهجية والمخطط ليها، ؤهو اللي خرج كلمة "genocide" اللي كتعني ابادة جماعية ف1943. الابادة الجماعية ديال الارمن تعرفات على انها وحدة من اولى الابادات الجماعية فالتاريخ المعاصر، حيت الباحتين كيشيرو للطريقة المنضمة ديال القتيل. راها تاني اكتر متال كيتدرس على الابادات الجماعية من بعد الهولوكوست. تركيا كتنكر بللي كلمة ابادة جماعية هي الكلمة الدقيقة للتعبير على هاد الجرائم، ولكن فالسنوات اللخرة تم التصدي لهاد الموقف مع الارتفاع ديال دعوات الاعتراف بانها ابادة جماعية. اعتبارا من 2019، كان المجموع ديال حكومات ؤبرلمانات الدول اللي كتعتارف بهاد الاحدات على انهم ابادة جماعية هو 32 بما فيهم لميريكان، روسيا، المان وغير تلاتة الدول العربية؛ سوريا، لبنان، ؤليبيا.
الإدريسي

بو عبد الله محمد لادريسي لقرطبي لحسني سبتي، لي معروف ب لادريسي، تولد ف 1099 ف سبتة ؤ مات ف 1166 ف صقلية، كان رحالة وطبيب وشاعر وجغرافي، من لمؤسسين د لعلم د لجغرافيا ف لعالم. لادريسي معروف بلي رسم بزاف د لخرائط د لعالم فيها تفاصيل بزاف ودقة عالية، وتخدًمات هاد لخرائط ف لعصر د نّهضة ف ؤروپا. تسارا لادريسي ف بزاف د لبلدان د لعالم ملي كان تيتعلم، وختار يعيش ف صقلية، حيث لماليك ديالها ديال ديك الساعة ("روجيرو التاني") كان عزيز عليه لعلم و لعولالما وتيعطيهم لامكانيات بزاف وتيعاونهم. ف صقلية لقا لادريسي لجو مزيان باش يخدم، وكتب كتابو لمشهور "نزهة المشتاق في اختراق الافاق" لي هضر فيه على لجغرافيا د بزاف د لبلايص ف لعالم ورسم فيه تا لحدود ما بين لبلدان د ديك لوقت. دوز لادريسي 15 لعام باش يكتب هاد لكتاب، لي ولا من بعد مصدر مهم عند ݣاع لاؤوپيين لي جاو موراه. مات لادريسي ف عام 1166 ف صقلية، وماكاينش بزاف د لمعلومات على فين مدفون ب ضبط. ف 2015، سمات نازا واحد سنسلة د جّبال ف لكوكب د پلوطو بسميت لادريسي باش تعتارف ب لمساهمات لي دار ف لجغرافيا و لي عاونات يوصل بنادم ل كتيشافات لي كاينة دابا.
ليتيحاد لؤروپي

لاتحاد لاوروپي هو اتحاد ديال 27 دولة اوروپية. لاتحاد بدا ب ستة ت دولات فعام 1957؛ هوما بلجيكا، هولندا، المانيا، فرانسا، ؤ الطاليان. من بعد ما طاح صور برلين فعام 1989، بدا لاتحاد الاوروپي كيدخًل الدول ديال شرق اوروپا من بعدما كانو قبل محسوبين على المعسكر الشرقي. اليوما كاينين 16 دولة ف لاتحاد الاوروپي كاتخدم ب الاورو. دّيوانة فوسط دول لاتحاد ما بقاتش، ؤ بنادم يقدر يسافر، يخدم، ؤ يسكن ف اي دولة داخل لاتحاد بلا موشكيل. لعلاقة ما بين لمغريب و ليتيحاد لؤروپي. ف 1987، كان المغريب باغي يدخل للاتحاد لؤروپي، ولكن لاتحاد ما بغاتش حيت لمغريب ماشي دولة اوروپية. ف 2008، خدا لمغريب الصفة ديال "شريك متقدّم"، و هم الشي اللي تيخليه تكون عندو شي متيازات كتر، و تكون الشراكة بينو و بين ليتيحاد قرب.
كتيئاب

لكتيئاب ولا دّيپريسيو ولا غمامة هي واحد لمرضة نفسانية (تزعزيعة عقلية) واللي فيها واحد لحالة دلغبينة معا واحد لحسان بهم عميق، بنادم اللي مغبون و مغموم مكاتكونش راشقة ليه ومكاتكونش عندو لا ݣانة لا خاطر و عندو تخميمات كحلة زحلة و لواعرة هيا كايحس براصو قيمتو كاتسوا زيرو فهاد الدنيا. ماخافيش باللي غمامة واحد لمحنة شايعة و صعيبة ماشي على لمريض بوحدو اللي كاتهاوشو على فكارو و خدمتو ماكيبقاش مسوق ؤلا مشتاق لشنو عاجبو ولايني حتا على قرابو و صحابو و دوارو(محيط ديالو)، لمريض كايصدق ماباغي والو كايميل لعزولية وفلغالب شاد فراشو جامد مضمر كرابو وبالو مغيب. حݣا، غمامة داخلة فلكلاصمة ديال DSM-5، و اللي كاتعتابر لمرضة الجاوجة اللي كاتعضّر بنادم فحياتو لجتيماعية و لفاميلية و ف لخدمة ديالو، بلمعاينة دلحسابات، بان باللي من عام 2000 ل 2020 لغمامة دازت من لموضع الرابع للموضع الجاوج مورا مرضات لقلب، علا حساب لمونضامة دالصحة لعالامية (OMS) غادي تكون هي اللولة بلمجية ديال 2030 هادشي كايبين لوعورية ديال هاد لمرضة اللي ماساهلاش واللي ضاربة 15% دلبشري فلعالام و اللي ماقالتهومش من ضرارها ؤ باسها. لمديدة ديال غمامة مامشابهاش؛ تقدر دّوّز غير شي يامات و لا ݣاع شي سيمانات ولايني تقدر تݣلس شهور معدودة شوف حتا شلا عيمان، داكشي علاش كانفرتّوها لتلاتة د النوايع: الليماري(جماعة: ليمارة/ عَلامات) د لغمامة. لغمامة عندها بزاف د ليماري، بحال دابا: هاد ليماري خاص يبقاو فلقليلة جوج سيمانات باش يتكاشف مولاها باللي راه مريض بلغمامة. سبايبها تقدر تكون طبية بحال توحيمة فلمخ، ولا غير نقصان فشي نوايع دلفيتامينات فداتو، يقدرو يكونو ليماريهوم بحال دلغمامة. هادشي علاش خاص يتعرف السباب لمزوار (الرئيسي) ديال هاد ليماري.
البدوزة

البدوزة جماعة ترابية قروية كاينة ف اقليم اسفي، جهة مراكش اسفي، ساكنين فيها 14084 واحد، على حسب لاحصاء لعام 2014.
البشير الدامون

البشير الدامون (خلاق ف تطوان) كاتب و روائي مغريبي صدر اول رواية ديالو ف 2008، "سرير الاسرار"، و لّي لقات نجاح كبير ف لمغريب و دّول لعربية. لعالم رّوائي ديال الدامون فيه تخليطة زوينة بين الفانتازيا (الخيال و لاساطير) و تّاريخ و لواقع لمعاصر. تطوان و تّاريخ ديالها و لحومات شّعبية ديالها حاضرين بزاف ف لاعمال ديالو و كاتميز حتا ب لخطوط سّردية لمتوازية ف اوقات و ازمنة مختلفة. حياتو. كبر البشير الدامون ف حومة شعبية ف تطوان و كان مبلي ب لقراية و لادب من صغرو. كانت عندو محاولات ادبية ف شّباب ديالو و ب دّات ف لقصة لقصيرة و شّعر. فاش وصل لجامعة قرا لقتيصاد و فاش تخرج خدم موظف ف لبوسطة. واخا خدم، كان باقي عندو طموح باش يحقق لحلم لادبي ديالو، عاود لباك ادبي و عاود تقيد ف لجامعة ف كلية اصول الدين و من بعد كمل ف كلية الاداب و ختار الادب الفرانساوي. لقصة ديال اول رواية ديالو غريبة، حيت فاش سالاها عيا ما يقلب على شكون ينشرها و صيفط طلب ل وزارة تّقافة لمغريبية باش يستافد من "برنامج دعم الكتاب الاول" و ماتسوقوش ليه. زعم البشير وصيفط لكتاب ديالو ل دار نّشر لّبنانية "دار الاداب البيروتية"، لّي كاتعتابر من اقدم و اعرق ديور نّشر ف لعالم لعربي و لّي ما كاتنشرش ل من والا. و هاكا تنشرات "سرير الاسرار" ف 2008 و لّي لقات نجاح كبير ف دّول لعربية. ف 2013 تحولات ل فيلم سينمائي من اخراج الجيلالي فرحاتي.
التشيك

لجمهورية د التشيك ؤلا ريپوبليكا تشيكيا (بالتشيكية: Česká republika) هي بلاد ماكاطلش على لبحر جات ف اوروپا. تاتحدًها من الشمال پولونيا و المانيا، من الشرق صلوڤاكيا، من لجنوب لوطريش، و من لغرب المانيا عاود. ما بين 1918-1939 و 1945-1992 كانو التشيك و صلوڤاكيا موحًدين ف بلاد وحدا كانت سميتها تشيكوصلوڤاكيا. تسيكنو فالتشيك تقريبا 10. 5 مليون د الناس و لعاصمة ديالها هي پراݣ. اللغة الرسمية د لبلاد هي التشيكية و لفلوس اللي كيتخدًمو هوما لكرونة د التشيك. النظام د لحكيم هو جمهورية برلمانية. التشيك داخلة ف بزاف د لمنضمات دولية بحال لامم لمتحدة، ليتيحاد لاوروپي، الناطو و لمنضمة د التعاون ليقتيصادي و التنمية. تشيكيا كانت تتسمى شحال هادي ب بوهيميا و كانت من دول لامبراطورية الرومانية لمقدسة.
التوابت

التوابت جماعة ترابية قروية كاينة ف اقليم اسفي، جهة مراكش اسفي، ساكنين فيها 10704 واحد، على حسب لاحصاء لعام 2014.
لجامعة د شيراز

لجامعة د شيراز (بلفارسية: "دانشݣاه شیراز") هي اكبر جامعة فلمدينة د شيراز فايران. تاسسات ف 1946، وكانت سميتها ديك الساعة "جامعة پهلڤي" على سميًت الشاه اللي كان حاكم ايران ديك لوقيتة.
الجاپون

الجاپون (ب جاپونية: 日本، كاتّنطق "نيپون" ولا "نيهون") هي دولة جزرية كاينة ف شرق اسيا. كيحدها بحر الجاپون من جيها الشرق ؤالمحيط الهادي من جيها د لغرب، ؤمجبدا 3000 كيلومتر على طول ساحل القارة من بحر اوخوتسك فالشمال حتال بحر الشينوا الشرقي ؤبحر الفلپين فلجنوب. الجاپون هي جزء من حلقة العافية ديال المحيط الهادي، ؤهاكا كولها كتضمن ارخبيل بُركاني طبقي ديال شي 6852 جزيرة بخمسة جزر رئيسية (هوكايدو، هونشو، كيوشو، شيكوكو، ؤاوكيناوا) كتشكل %97 من مساحة الدولة كلها اللي فيها 377. 975 كيلومتر مربع. الجاپون مقسمة رسميا لـ47 محافظة ؤتقليديا مقسمة لـ8 المناطق. تقريبا التولوتاين ديال تضاريس البلاد هي مناطق جبلية وغابات عامرة، ؤ قل من تمون لمساحة هي اللي تقدر تزرعها. ، ولي خلات الجاپون وحدة من اكتر الدول عامرا من ناحية ناس ؤالاكتر لمدونا لعامرا فالعالم، حيتاش كتر من %90 من ناس ديالها كايعيشو فلمناطق الحضرية. اكبر هاد لمناطق الحضرية هي المنطقة الميتروپولية اللي لبلاصة ديالها ف لعاصمة مدينة طوكيو، واللي هي اكبر وحدة فالعالم عامرة ب الناس ؤعايشين فيها 38 مليون واحد. الجاپون كاينة فالمرتبة حداش من بين اكتر الدول من حيت السكان بـ 126. 2 مليون د ناس، من بينهم %97. 8 من اثنية جاپونية. الكانجي (ولا "المقاطع الشينوية") اللي كَيْكُوّْنو سمية الجاپون فـاللوغة الجاپونية كتعني "منبع الشمس"؛ فالعالم الغربي، البلاد معروفة فبعض لمرات بـالسوبريكي "البلاد ديال الشمس الطالعة". تاريخ الجاپون تميز بفترات ديال تاتر من مناطق خرة، الشينوا بالاساس، تبعاتها فترات ديال العزلة خصوصا من اوروپا الغربية.
الجبيلات

الجبيلات جماعة ترابية قروية كاينة ف اقليم الرحامنة، جهة مراكش اسفي، ساكنين فيها 11234 واحد، على حسب لاحصاء لعام 2014.
الجديدة

الجديدة مدينة مغريبية و جماعة ترابية حضرية مغربية ف اقليم الجديدة، جهة دّار لبيضا سطات. الجديدة جات تقريبا على مسافة 100 كلم ف الجنوب د الدار بيضا، و عاطية على لمحيط لاطلسي. تيسكنو ف الجديدة 194. 934 واحد، على حسب لاحصاء لعام د 2014. السمية. ف لقديم كانت الجديدة معروفة ب "امازيغن"، لي حرّفوها لبرتقيز ل "مازاڭاو"، و ف لفرانساوية ولّات "مازاڭان".
جزاير

لجزائر ؤلا دزاير ولّا الجزاير ؤلا الݣزاير (بلعربية: الجمهورية الجزائرية الديموقراطية الشعبية - بلامازيغية: ⵜⴰⴳⴷⵓⴷⴰ ⵜⴰⵎⴳⴷⴰⵢⵜ ⵜⴰⵖⵔⴼⴰⵏⵜ ⵜⴰⴷⵣⴰⵢⵔⵉⵜ) هي الدولة لكبيرة ݣاع ف لميساحة ف افريقيا، هي طرف من لمنطقة لمغاربية فشمال غرب افريقيا. تايحدّها لبحر لبيض لمتوسط ف الشمال، تونس ف الشمال الشرقي، ليبيا ف الشرق، النيجر ف الجنوب الشرقي، مالي وموريتانيا فالجنوب لغربي، ؤ لمغريب ف لغرب. النضام د لحكام فيها هو شبه رئاسي، و هي مقسومة اداريا ل 58 ولاية و 1541 بلدية. لبلاصة اللي فيها لجزائر عندها تاريخ قديم و دازو منها بزاف د لحضارات منهم الماسيل والماسيسيل و النوميديين و الفنيقيين و القرطاجيين و الرومان و البيزنطيين والامويين و المغراويين و اليفرنيين و الرستميين و الزيريين و الحماديين و المرابطين و الموحدين و لعتمانيين و امارة الامير عبد القادر و امارة كوكو و امارة ايت عباس قبل ما تحتّلها فرانسا ف 1830. بقات فرانسا محتلاّها تال 1962 بعد ثورة التحرير و هو لعام اللي ستاقلات فيه لجمهورية د لجزائر من مورا حرب بقات 8 سنين و ماتو فيها كثر من مليون شهيد و عليها تاتسمّا لجزائر: "لبلاد د لمليون و نص مليون شهيد". تيسكنو ف لجزائر تقريبا 45 مليون د الناس و لعاصمة ديالها و اكبر مدينة فيها هي لجزائر لعاصمة. اللغات الرسمية د لبلاد هوما لعربية و لامازيغية، و لفلوس اللي كاتخدّم هي الدينار لجزايري. لجزائر داخلة مع بزاف د لمنضمات عالمية بحال لامم لمتحدة و لجامعة د الدول لعربية و اوپيك، و هي عضو مؤسس ديال لاتحاد لافريقي و لاتحاد د لمغرب لعربي. السمية ديال لبلاد. لجزاير سميتها بلعربية الجزائر، و ب لجزايرية: دزاير، و ب لامازيغية لزاير. رسميا سميتها الجمهورية الجزائرية الديموقراطية الشعبية، و بلامازيغية تݣدودا تازايريت تامݣدانت تاغرفانت. سميت لبلاد جاية من سمية ديال مدينة لجزائر لعاصمة لي بدورها جاية من العربية "الجزائر" لي معناها مجموعة ديال لجزر، ولا من لامازيغية" "تازيري"" لي معناها "الضو تع القمر". و كاينة حكاية خرة كاتقول بلي اصل تسمية الجزائر من السمية ديال بولوغين بن زيري مؤسس الدولة الزيرية عام 960.
الجعافرة

الجعافرة جماعة ترابية قروية كاينة ف اقليم الرحامنة، جهة مراكش اسفي، ساكنين فيها 10896 واحد، على حسب لاحصاء لعام 2014.
الجعيدات

الجعيدات جماعة ترابية قروية كاينة ف اقليم الرحامنة، جهة مراكش اسفي، ساكنين فيها 12296 واحد، على حسب لاحصاء لعام 2014.
لحاج بلعيد

لحاج بلعيد (تولد ما بين 1870 و 1875 - مات ف 1945) كان رايس و شاعر ديال لاغنية لامازيغية، و من الروايس اللولين لي اسسو فن روايس لي معروف عند المجتمع الناطق ب تشلحيت خصوصا ف سوس. حياتو. تولد الحاج بلعيد ف سوس ف لمغريب. العام فاش تولد ممعروفش بالضبط ولكن على حساب ماكيقولو شي فرانساويين لي كتبو عليه انه تولد ما بين و 1873. الحاج بلعيد تولد و كبر فوسط فاميلة فقيرة، فبلاصة خارجة على المدينة كيكول ليها "انو ن عدو" فالجماعة ديال "ويجان" لي كاينة فشرق اقليم " تزنيت" فسوس. اباة الحاج بلعيد توفى و خلاه مازال صغير، ملي كبر شوية مو دخلتو المسيد لعل و عسى يتعلم يقرا و يكتب ولكن الظروف الصعيبة لي عاش فيها مسمحاتش ليه يكمل و خرج باش يخدم ويعاون مميمتو على الزمان و خدم فالسرحة مودة، كان ملي كيمشي يسرح كيدي معاه لعواد ديالو باش يلهي راسو. ومن تم بانت لموهيبة ديالو ف لغنى. لحاصول الحاج بلعيد من الناس ليعطاو بزاف للاغنية لامازيغية ولي معمرو يتنساو ف الداكرة لامازيغية. لوفاة ديالو. توفى الحاج بلعيد ف عمرو ستين عام، جوايه 1945 على حساب ما قالو شي بقشايشيا فرانساويين.
الحاكم العام لجزيرة الشاكرباكربن

الحاكم العام لجزيرة الشاكرباكربن (ب لفرانصاوية Gouverneur général de l'île Chakerbakerben) فيلم سينيمائي ديال لمخرج لمغريبي نبيل لحلو تعرض ف 1980. لفيلم، بحال اغلب افلام لحلو عندو طابع و ستيل سريالي و متاتر بالتجربة لمسرحية تجريبية ديال نبيل لحلو. لقصة كاتعاود حياة خدام بسيط ف مطبعة معقول و نزيه و تايامن بقيم لعدالة. لواقع و لفساد غادي يخليه يمشي ف طريق ابداع فني ساخر و سريالي باش يقدر يعبر بلا ما تقيسو الرقابة و لقمع.